เรื่องร้องเรียน: บริษัทประพาสเซฟ1996 จำกัด  ทำงานเสียงดังมากๆในโกดังทั้ง2แห่ง  โกดังหน้ามีการทำงาน และมีกลิ่นสี โกดังที่2มีการขนของทำงานเสียงแบบเสียงเจียร หรือตัด  ทำมาหลายวันแล้วแต่ได้ไปทำการบันทึกวีดีโอ 15/09/66และ16/09/2566 ขอความกรุณาข่วยตรวจสอบรายละเอียดความดังของเสียง ตามvdo ที่แนบมา เนื่องจากเคยร้องเรียน กรมโรงงาน กรมผังเมือง กรมมลพิษ และสำนักงานเขตบึงกุ่ม กรุงเทพมหานคร  มาเป็นเวลานานเกือบ10ปี ร้องเรียนมาตลอด หยุดไปก็กลับทำอีก  เรื่องทำงานในโกดังเสียงเจียร เสียงตัดเหล็ก หยุดได้มาระยะหนึ่งแล้วเหลือเสียงดังขนของ แต่อาทิตย์ที่ผ่านมา กลับมาทำอีก 2-3 วันแล้ว  สร้างความเดือดร้อนรำคาญจากเสียงดังเป็นอย่างมาก  ขอแสดงความนับถือ
การดำเนินการของเจ้าหน้าที่: เมื่อวันที่ 18 กันยายน 2566 เวลาประมาณ 10.00 น. ตรวจสอบบริษัท ประพาสเซฟ 1996 จำกัด ภายในโกดังพบมีการเก็บสินค้าเพื่อรอการจัดส่ง โดยขณะตรวจสอบไม่พบการตัดเหล็กหรือพ่นสีในบริเวณจัดเก็บสินค้าแต่อย่างใด จากการสอบถามพนักงาน ให้ข้อมูลว่า เมื่อวันเสาร์ที่ผ่านมาได้มีติดตั้งฐานเหล็กซึ่งอาจก่อให้เกิดเสียงดังในช่วงเวลาประมาณ 11.00 - 12.00 น. ซึ่งงานดังกล่าวได้เสร็จสิ้นลงแล้ว อย่างไรก็ตามเพื่อเป็นการป้องกันปัญหาที่อาจจะเกิดขึ้น ได้ออกแบบตรวจแนะนำของเจ้าพนักงาน ตามพระราชบัญญัติการสาธารณสุข พ.ศ. 2535 ให้จัดหามาตรการป้องกันเสียงดังและกลิ่นเหม็นจากการประกอบการ และหลีกเลี่ยงกิจกรรมที่มีเสียงดังหรือกลิ่นเหม็นบริเวณโกดังเก็บสินค้า เพื่อป้องกันเหตุรบกวนผู้พักอาศัยใกล้เคียง
ความเห็นของผู้แจ้ง: ขอขอบคุณ หน่วยงานและเจ้าหน้าที่ ทุกท่าน ที่รับฟังปัญหาและเข้ามาตรวจสอบอย่างรวดเร็ว นะครับ เพราะบริษัทเค้าก็ทำเป็นระยะๆ ถ้ามีการตรวจสอบแบบนี้ เค้าก็จะระวังมากขึ้น ต้องขอขอบคุณเป็นอย่างยิ่งครับ
พื้นที่: แขวงนวลจันทร์ เขตบึงกุ่ม กรุงเทพมหานคร